'Hof moet sê oor omvang van Dlamini-Zuma se mag' | Maroela Media
Die hoogste hof van appèl moet uitspraak lewer oor die wetlikheid van die verbod op tabakverkope, en die beperkings uitstippel van die mag waaroor minister Nkosazana Dlamini-Zuma beskik, het die Fair-Trade Independent Tobacco Association (Fita) Dinsdag in hofdokumente gesê.
"Die minister [van samewerkende regering en tradisionele sake] is bemagtig om beduidende openbare mag uit te oefen vir die afsienbare toekoms. Die omvang van dié mag moet deur die hof bepaal word en die uitslag van die aansoek om verlof tot appèl sal 'n direkte invloed het op die ekonomie en lewens van miljoene Suid-Afrikaners," voer die organisasie aan.
"Die hof moet oor dringend duidelik rigting gee om te verhoed dat uitvoerende magte oorskry word. Die betrokke verbod en die omvang van die ministeriële bevel is ongekend in Suid-Afrika."
Fita het dié verweer aangevoer in reaksie op 'n repliek wat die minister Vrydag ingedien het en waarin sy enige oorskryding ontken.
Dlamini-Zuma is in haar amp verantwoordelik daarvoor om die regulasies in die Staatskoerant te publiseer wat met die ramptoestand verband hou in die stryd teen die Covid-19-pandemie. Sy is dus die wettige borg van die tabakverbod wat reeds 138 dae lank voortduur en tot grootskaalse woede gelei het oor die regering se benadering tot die krisis.
Die kern van die organisasie se aansoek om verlof tot appèl is die argument dat die Gautengse afdeling van die hooggeregshof versuim het om die behoorlike toets van noodsaaklikheid toe te pas, kragtens artikel 27 van die Wet op Rampbestuur, toe die verbod ingestel is. Dit vorm ook een van die pilare van die parallelle hofsaak deur British American Tobacco SA, die land se grootste sigaretvervaardiger, wat verlede week in die Wes-Kaapse hooggeregshof aangehoor is.
Die twee organisasies voer aan dat 'n volbank regters van die Pretoriase hooggeregshof, toe hulle Fita se aansoek in Junie van die hand gewys het, effektief Dlamini-Zuma toestemming gegee het om die administratiewe wet van noodsaaklikheid te omseil. Die hof het aangevoer die minister het redelike stappe gedoen om lewens te red te midde van 'n gesondheidskrisis.
Sinenhlanhla Mnguni, voorsitter van Fita, het Dinsdag in 'n beëdigde verklaring die minister daarvan beskuldig dat sy die laer toets van rasionaliteit gebruik om die ongetoetsde feit te omseil dat die verbod daartoe gelei het dat rokers in groot getalle ophou rook het. Rokers het egter in miljoene eerder die swartmark genader om sigarette te koop.
Die organisasie voer aan die minister moet bewys dat die verbod absoluut noodsaaklik is om haar doelwit te bereik om die land se rokers te dwing om op te hou rook om te voorkom dat hulle 'n las plaas op gesondheidsdienste as hulle erger simptome sou opdoen. As rokers nie opgehou het om te rook nie, het die verbod geen basis in rasionaliteit of noodsaaklikheid nie, het die organisasie gesê.
Adv. Alfred Cockrell, vir Batsa, het in die Kaapstadse hooggeregshof aangevoer die minister het self erken dat die mediese dokumente, waarop sy steun, toon nie 'n beslissende verband tussen rook en die erns van Covid-19-simptome nie, en sy kan dus nie die hof oorreed dat die verbod noodsaaklik is nie. Die Kaapstadse hooggeregshof het uitspraak voorbehou.
Die hoogste hof van appèl sal na verwagting binne dae bepaal of Fita se aansoek om verlof tot appèl goedgekeur sal word of nie.
Die minister beskuldig die tabakbedryf daarvan dat hy sy eie finansiële belang probeer verdedig, eerder as regsbeginsels.
Ek is nie 'n roker nie, maar ek hoop die ouens kan hulle appel wen. Daar is miljoene mense wat hul werk weens die tabak en drankverbod verloor. Ek dink hierdie besluite wat geneem word is kwaadwillig en daarop uit om mense skade aan te doen. Sy, Zuma, voel vere. Sy kry haar volle salaris. Ek wens net al die mense in ons land se oe wil oopgaan en besef die ANC doen net goed om hulself te bevoordeel. Basta met die res van die land. Solank ons sakke vol is. Dit moet ophou. Ek wens hulle kan tot verantwoording… Lees meer »
Ndz is in my oë die lasgste vorm van pateties as wat jy kan kry!Kan sien wie was haar man!Sy hoort lankal in n tehuis vir fossiele!Ndz must fall!!!!!!!!!Cyril must fall!!!!!! Magashule must fall!!!!!!!!!!ANC must fall!!!!!!!!!!!
Sy besef hoegenaamd nie wat die verbod aan rokers doen nie. Om "baas" te wees selfs oor CR geniet sy baie, die staat se belasting inkomste steur sy en die beversraad hulle geensins. Iemand maak baie geld en dit is nie die staat nie!
Die dink is Johan ons het altyd geweet hulle is onbevoeg, maar dit het Covid-19 en 'n krisis gevat om vir Suid Afrika te wys net HOE useless party ANC ministers is. En hulle word tussen R1.5 en R2 miljoen 'n jaar betaal! Toe Covid-19 slaan was party ministers soos 'n haas in kopligte…..ek is 'n minister maar wat moet ek doen!